**Темэр:** **Адыгабзэм уфэ1аза?**

**Мурадыр:**

* к1элэеджак1охэм яакъыл хэхъоным, ягулъытэ-гупшысэ зиушъомбгъуным 1оф дэш1эгъэныр;
* ныдэлъфыбзэр ш1у ягъэлъэгъуныр, ащ рыгушхонхэм фэщэгъэнхэр;
* к1элэеджак1омэ яш1эныгъэрэ яамалрэ хэхъоныгъэ фэш1ыгъэныр.

**Занятием ищык1агъэхэр:** ПК, доскэр, нэрылъэгъу 1эпы1эгъухэр, сочинениехэу к1алэмэ къатхыгъэхэр.

**Занятием ик1уак1.**

**I. Пэублэ.**

- Тикъэралыгъо бзэ зэфэшъхьафхэмк1э гущы1эхэу ц1ыф лъэпкъишъэрэ щэк1ырэ фэдиз щэпсэу. Ахэмэ зык1э тэ тащыщ. Тиадыгабзэ баи. Угу ихъык1и, уигупшыси, дунэе дахэу тызыщыпсэурэм изытети къырип1отык1ынк1э, рыптхынк1э ащ амалыш1ухэр 1эк1элъых.

- Непэ хьак1эу къеблэгъагъэхэр щыдгъэгъозэщтых шъо адыгабзэм еплъык1эу фышъуи1эр, къабзэу, тэрэзэу шъурыгущы1эн зэрэшъулъэк1ырэр.

**II. Сценкэу «Ныбджэгъур зыщыпсэурэр». (я 2-рэ слайд)**

- К1алэхэр, сыда мы адыгэ пшысэм узэригъэгупшысэнэу хэлъыр?

- Сыда Насыпыр, Мылъкур, Щытхъур а1оу мы унагъом зык1емыблэгъагъэхэр?

- Мы зэныбджэгъуищыр уиунэ къихьанхэм пае сыда пш1эн фаер?

- Джы тэ хьак1эмэ къядгъэлъэгъун дэгъоу 1оф зэрэтш1эшъурэр, дэгъоу тызэреджэрэр – джыдэдэм джары тэ 1офэу тызыфэгъэзагъэр.

 - Непэ командит1оу «Тыгъэбзыйрэ» «Жъогъобынрэ» адыгабзэр нахь дэгъоу зыш1эрэмк1э зэнэкъокъущтых. (я 3-рэ слайд)

**1. «Гущы1эхэр къэугъоижьых»** ( пычыгъохэр зэращал1эх) (я 4-рэ слайд)

ты шъо

нат к1э

уа гъэ

к1эн лэ

къу рыф

къа жъы

**2. «Гущы1эжъхэр къэухыжь»** (Сэ къежьап1эр къэсэ1о, к1алэмэ к1эухыр къа1ожьы) (я 5-рэ слайд)

Ным къыуитырэр ….. *1эш1у.*

Уянэ гъаш1о - ….. *пкъош ш1у лъэгъу.*

Нышъор ….. *шъоум фэд.*

Уижъ ы1орэр ш1э, ….. *уик1э ыш1ырэр шхы.*

Тхылъыр - ….. *ш1эныгъэм и1унк1ыбз.*

Ным лъэгук1этын ….. *зыфэш1.*

**Ф И З М И Н У Т К «Хэт?» «Сыд?»** (я 6-рэ слайд)

**3. «Гущы1эм гущы1ак1эхэр къыхэгъэк1ых»** ( я 7-рэ слайд)

 П С Ы Н Э П С

( псы, нэпсы, нэ, пэ, сэ, нысэ, псынэ, пэс, сын, пэпс)

- Нэпш1экъуй Анитэ Нэхэе Руслъан иусэу «Адыгабзэр сян» зыфи1орэм къытфеджэщт.

Убзэ зыпш1ок1одырэм

Уянэ пш1ок1одыгъ.

Ар къызыгурымы1орэм

Ыпсэ аритыгъ.

Сыбзэ сэ ситыгъэ,

Сыбзэ сэ сихьылъэ,

Сыбзэ сэ сигугъэ,

Игъэрети схэлъ.

Сыбзэ сэ сигъаш1э,

Сыбзэ сэ сигуш1о,

Сыгу къытырегъао

Шыблэуи ар мао.

Шъоум фэд сыбзэ,

Сян адыгабзэр,

Сят адыгабзэр:

Сыда п1омэ, тыпсэ.

**4. «Мэкъэзещэхэр ч1энагъэх»** ( Буквэхэу гущы1эмэ аблэт1упщыгъэхэр хагъэуцожьых – тхьапэм тетхагъэх) (я 8-рэ слайд)

алф… вит агр…ном

гъ…тхэ жь…бгъэ

к1…пс… къ…згъ…р

тхь…ркъо пц…жъый

м…ш1оку пц1…шхъу

шъу…шэ ш1у…нэ

**5. «Пшысэхэр дэгъоу шъош1эха?»** ( пкъыгъоу хэтхэмк1э пшысэхэр къаш1эжьых) (я 9-12-рэ слайдых)

**6. «Ребусхэр къаш1эх»** ( я 13-рэ слайд)

**7. «Гущы1эхэр къэлъэгъух»** (я 14-рэ слайд)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| п | а | д | ы | г | а | б | з | э | р |
| н | ь | а | с | э | д | ю | ф | ц1 | у |
| ё | лъ | э | ш | э | у | м | б | о | в |
| жь | у | с | э | гъ | э | лъ | а | п1 | э |
| хъ | о | о | б | с | э | лъ | ы | т | э |
| и | а | р | ы | к1 | и | ф | у | э | к |
| ц | я | и | лъ | т1 | а | ш1у | р | о | п |
| с | э | лъ | э | гъ | у | ь | г | чъ | з |

- Сыд фэдэ гущы1эухыгъа къыхэщыгъэр? Тыкъежъугъаджи.

- К1алэхэр, непэ дэгъу дэдэу адыгабзэр зэрышъуш1эрэр, зэрышъулъытэрэр къэжъугъэлъэгъуагъ. Зэк1эми шъухъупхъэ дэдагъ. Тхьашъуегъэпсэу къышъосэ1о.

**III. Рефлексия.**

- Занятиер шъугу рихьыгъэмэ мы матэм хэгъэгу фабэм къыращырэ пк1эшъхьэ-мышъхьэу ананасыр къешъолъхьэ, шъугу римыхьыгъэмэ – лимон хафэр къешъолъхьэ.